ખેડૂતોને ઇનપુટ કોસ્ટ પેટે કરવા પડતા ખર્ચમાં રાહત મળી રહે તે માટે આપેલું વચન સરકારે પાળ્યું છે. ખેડૂતોને સિંચાઈ માટે વાપરવી પડતી વીજળી પર રૃા. ૪૪૭૦ કરોડની રાહત આપવાનો નિર્ણય લેવામાં આવ્યો છે. સરકારે ખેડૂતોને રૃા. ૧૧૦૦ કરોડની રાહત આપવાની જાહેરાત કરી છે. તેમને કૃષિ પાક વીમા યોજના હેઠળ બે ટકા વ્યાજ માફી આપવા માટે રૃા. ૨૨૫ કરોડની ફાળવણી કરી છે. ગુજરાતની પાંચ લાખ હેક્ટર જમીનના કમાન્ડ એરિયામાં સબમાઈનોર કેનાલનું વર્ક કરવા માટે આ નાણાંની ફાળવણી કરવામાં આવી છે. ખેડૂતોના સહકારથી સિંચાઇ વ્યવસ્થા ઊભી કરવાના આયોજનના અમલ માટે રૃા. ૨૧૫૧.૧૪ કરોડ ફાળવ્યા છે. સૌરાષ્ટ્ર નર્મદા અવતરણ સિંચાઈ યોજના (સૌની) માટે રૃા. ૨૦૧૨ કરોડની ફાળવણી કરવામાં આવી છે. ડ્રિપ ઇરિગેશનની સુવિધા સીમાંત ખેડૂતો મેળવી શકે તે માટે ૧૦ ટકા રકમ માફ કરવાનો નિર્ણય લેવાયો છે. સોલાર પમ્પથી સિંચાઈની સુવિધા આપવા માટે રૃા. ૬૦ કરોડની ફાળવણી કરવામાં આવી છે.